Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 540/14/6601	Banská Bystrica, 16.6.2015
EEČ : 2-45-137-2015

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Združenie na pomoc mentálne postihnutým -DÚHA, so sídlom Banská Bystrica, Ďumbierska 15 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminál.polície OR PZ Ban.Bystrica pod spisovou značkou ORP-727/3-VYS-BB-2014.
že dňa 11.07.2014 podpísal zmluvu o úvere č. 143550 so spoločnosťou XXXXX, XXXXX XXXXX, IČO: XXXXX, kde na základe danej úverovej zmluvy mu mal byť poskytnutý úver vo výške 800,-EUR, s navýšením a poplatkami k úveru spolu vo výške 1.184,-EUR, ktorý sa dlžník zaviazal splácať v 12. mesačných splátkach po 98,67,- EUR, pričom údaje týkajúce sa výšky jeho čistého mesačného príjmu uvedené v žiadosti o poskytnutie úveru sa nezakladali na pravde, ďalej notárske overenie svojho podpisu na zmluve, ako jednu z podmienok na poskytnutie úveru si vyhotovil sám a pečiatku notára prefotil, čím týmto svojím konaním uviedol spoločnosť XXXXX do omylu v otázke splnenia podmienok pre poskytnutie úveru a v prípade, že by boli finančné prostriedky úveru poskytnuté, tak by spoločnosti XXXXX XXXXX spôsobil škodu vo výške 1.184,-EUR,

Odôvodnenie: 
Uznesením sp. zn. ORP- XXXXX zo dňa 26.02.2015 vyšetrovateľka PZ, Okresného riaditeľstva PZ, odboru kriminálnej polície XXXXX vzniesla podľa § 206 ods. 1 Tr. por. obvinenie  XXXXX pre prečin úverového podvodu podľa  § 222 ods. 1 Tr. zák. v štúdiu pokusu podľa § 14 ods. 1 Tr. zák. a prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1 Tr. zák., ktorého sa mal dopustiť na tom skutkovom základe, že že dňa 11.07.2014 podpísal zmluvu o úvere č. 143550 so spoločnosťou XXXXX, so sídlom Bezručova 1191/3, XXXXX, IČO: XXXXX, kde na základe danej úverovej zmluvy mu mal byť poskytnutý úver vo výške 800,-EUR, s navýšením a poplatkami k úveru spolu vo výške 1.184,-EUR, ktorý sa dlžník zaviazal splácať v 12. mesačných splátkach po 98,67,- EUR, pričom údaje týkajúce sa výšky jeho čistého mesačného príjmu uvedené v žiadosti o poskytnutie úveru sa nezakladali na pravde, ďalej notárske overenie svojho podpisu na zmluve, ako jednu z podmienok na poskytnutie úveru si vyhotovil sám a pečiatku notára prefotil, čím týmto svojím konaním uviedol spoločnosť XXXXX do omylu v otázke splnenia podmienok pre poskytnutie úveru a v prípade, že by boli finančné prostriedky úveru poskytnuté, tak by spoločnosti XXXXX, XXXXX XXXXX spôsobil škodu vo výške 1.184,-EUR,

Dňa 27.04.2015 predložila vyšetrovateľka PZ na tunajšiu prokuratúru vyšetrovací spis spolu s návrhom na podanie obžaloby. 

V zmysle ust. § 3 ods. 2 zák. č. 550/2003 Z.z. o probačných a mediačných úradníkoch bol dňa 05.05.2015 dozorujúcim prokurátorom udelený súhlas s vykonaním mediácie a spisový materiál bol s príslušným pokynom zaslaný mediačnej a probačnej úradníčke Okresného súdu XXXXX.

Vykonaným dokazovaním v prípravnom konaní bolo preukázané, že obvinený svojim konaním naplnil všetky znaky skutkovej podstaty prečinu úverového podvodu podľa § 222 ods. 1 Tr. zák. v štúdiu pokusu podľa § 14 ods. 1 Tr. zák. a prečinu falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1 Tr. zák.

Dňa 28.05.2015 bola mediačnou úradníčkou Okresného súdu XXXXX predložená správa o výsledku mediácie. Obvinený v  rámci mediácie vyhlásil, že spáchal skutok, pre ktorý je stíhaný. Zároveň vyhlásil, že má záujem vyriešiť predmetnú trestnú vec uzatvorením zmieru, pričom zároveň uviedol, že  na účet Okresnej prokuratúry XXXXX uhradí na všeobecne prospešné účely sumu 100,-EUR, z toho 50,-EUR uhradí Združeniu na pomoc mentálne postihnutým - Dúha, XXXXX, Ďumbierska 15.

Konaním obvineného nevznikla poškodenej spoločnosti škoda, túto skutočnosť potvrdil aj zástupca poškodenej spoločnosti a nárok na náhradu škody neuplatnil.

Dňa 29.05.2015 bola na účet Okresnej prokuratúry XXXXX prijatá úhrada v sume 100,-eur, určená na všeobecne prospešné účely, ktorá suma nie je zrejme neprimeraná závažnosti spáchaného prečinu. 
. 

Z uvedenej sumy, ktorú do pokladne zložil obvinený,  je 50% vo výške 50,- EUR poukázaných na peňažnú pomoc poškodeným trestnými činmi a zvyšných 50% vo  výške 50,-EUR konkrétnemu adresátovi určenému obvineným -Združeniu na pomoc mentálne postihnutým -DÚHA, so sídlom XXXXX, Ďumbierska 15, I%CO: 37 998 366, č. účtu : 0303593616/0900 vedený v Slovenskej sporiteľni, a.s., pobočka XXXXX.

Dňa 22.05.2015 bol pred mediačnou úradníčkou Okresného súdu XXXXX uzatvorený zmier medzi obvineným a poškodeným.
 
 Podľa § 220 ods. 1 Trestného  poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	nahradil škodu, pokiaľ bola trestným činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c)	zloží na účet súdu a v prípravnom konaní na účet prokuratúry peňažnú sumu, určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 odsek 1 Trestného poriadku  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

	Podľa § 224 odsek 2 Trestného poriadku, z peňažnej sumy určenej na všeobecne prospešné účely musí obvinený určiť aspoň 50% štátu na peňažnú pomoc poškodeným podľa osobitného zákona.

Vzhľadom na skutočnosť, že pre prečin úverového podvodu podľa  § 222 ods. 1 Tr. zák. v štúdiu pokusu podľa § 14 ods. 1 Tr. zák. a prečin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1 Tr. zák je ustanovený trest odňatia slobody, ktorého horná hranica neprevyšuje 5 rokov, obvinený vyhlásil, že spáchal skutok, za ktorý mu bolo vznesené obvinenie a zložil na účet prokuratúry vyššie uvedenú peňažnú sumu a tiež vzhľadom na povahu a závažnosť spáchaného činu, na osobu obvineného a jeho osobné a majetkové pomery, možno konštatovať, že boli splnené všetky zákonné podmienky § 220 odsek 1 Trestného poriadku.
 
	Vzhľadom na vyššie uvedené som rozhodla tak, ako je uvedené vo výrokovej časti tohto rozhodnutia.

Poučenie: 
Proti tomuto uzneseniu sťažnosť nie je prípustná.

JUDr. Viera Lichá Valicová
prokurátorka